L 229/26
MT
Il-Ġurnal Uffiċjali tal-Unjoni Ewropea
18.9.2023
2.
Sabiex jiġu riflessi l-bidliet teknoloġiċi u l-iżviluppi tas-suq, il-Kummissjoni hija mogħtija s-setgħa li tadotta atti delegati f’konformità mal-Artikolu 37 biex temenda l-Anness I fir-rigward tal-azzjonijiet stabbiliti fih b’mod konsistenti mal-objettivi tal-Inizjattiva stabbiliti fl-Artikolu 4. 3.
Sabiex jiġu żgurati implimentazzjoni u evalwazzjoni effettivi tal-Inizjattiva, il-Kummissjoni għandha s-setgħa li tadotta atti delegati f’konformità mal-Artikolu 37 biex temenda l-Anness II fir-rigward tal-indikaturi li jistgħu jitkejlu għallmonitoraġġ tal-implimentazzjoni u biex tirrapporta dwar il-progress tal-Inizjattiva lejn l-ilħuq tal-objettivi tagħha kif stabbilit fl-Artikolu 4. 4.
Sabiex jiġu żgurati implimentazzjoni, monitoraġġ u evalwazzjoni effettivi tal-Inizjattiva, ir-rapport annwali tal-attività tal-Impriża Konġunta taċ-Ċipep għandu jinkludi informazzjoni dwar kwistjonijiet relatati mal-objettivi operazzjonali 1 sa 4 tal-Inizjattiva, abbażi tal-indikaturi li jistgħu jitkejlu stabbiliti fl-Anness II. 5.
Il-Kummissjoni għandha tinforma lill-Bord Ewropew dwar is-Semikondutturi dwar il-progress fl-implimentazzjoni tal-objettiv operazzjonali 5 tal-Inizjattiva fuq bażi regolari.
KAPITOLU III
Sigurtà tal-provvista u reżiljenza
Artikolu 13 Faċilitajiet ta’ produzzjoni integrata 1.
Il-faċilitajiet ta’ produzzjoni integrata għandhom ikunu faċilitajiet li huma l-ewwel tat-tip tagħhom għall-manifattura tas-semikondutturi, u, fejn rilevanti, inkluż id-disinn jew il-produzzjoni ta’ tagħmir jew komponenti ewlenin għal tali tagħmir użat b’mod predominanti fil-manifattura tas-semikondutturi fl-Unjoni, li jistgħu jintegraw passi oħra tal-katina tal-provvista, u li jikkontribwixxu għas-sigurtà tal-provvista u r-reżiljenza tal-ekosistema tas-semikondutturi tal-Unjoni u barra minn hekk huma jistgħu, fejn rilevanti, jikkontribwixxu għas-sigurtà tal-ktajjen tal-provvista globali tassemikondutturi. 2.
Fil-mument li tissottometti l-applikazzjoni tagħha f’konformità mal-Artikolu 15(1), faċilità ta’ produzzjoni integrata għandha tikkwalifika bħala faċilità li hija l-ewwel tat-tip tagħha.
3.
Faċilità ta’ produzzjoni integrata għandha tissodisfa r-rekwiżiti li ġejjin:
(a) l-istabbiliment tagħha jkollu impatt pożittiv ċar b’effetti kollaterali lil hinn mill-impriża jew l-Istat Membru kkonċernat, fuq il-katina tal-valur tas-semikondutturi tal-Unjoni fuq terminu medju sa twil, bil-ħsieb li jiġu żgurati s-sigurtà talprovvista u r-reżiljenza tal-ekosistema tas-semikondutturi, inkluż it-tkabbir ta’ negozji ġodda u SMEs, u li jsir kontribut għat-tranżizzjonijiet ekoloġiċi u diġitali tal-Unjoni; (b) tipprovdi assigurazzjoni li mhijiex soġġetta għall-applikazzjoni ekstraterritorjali tal-obbligi ta’ servizz pubbliku ta’ pajjiżi terzi b’mod li jista’ jimmina l-kapaċità tal-impriża li tikkonforma mal-obbligi stiabbiliti fl-Artikolu 26(1) u timpenja ruħha li tinforma lill-Kummissjoni meta jinqala’ tali obbligu; (c) tinvesti fl-Unjoni f’innovazzjoni kontinwa bil-ħsieb li jinkisbu avvanzi konkreti fit-teknoloġija tas-semikondutturi jew fit-tħejjija ta’ teknoloġiji tal-ġenerazzjoni li jmiss; (d) tappoġġa r-riżerva ta’ talent tal-Unjoni permezz tal-iżvilupp u l-implimentazzjoni ta’ taħriġ edukattiv u tal-ħiliet u billi żżid ir-riżerva ta’ forza tax-xogħol kwalifikata u tas-sengħa. 4.
Għall-fini ta’ investiment f’innovazzjoni kontinwa f’konformità mal-paragrafu 3, il-punt (c), ta’ dan l-Artikolu faċilitajiet ta’ produzzjoni integrata għandu jkollhom aċċess preferenzjali għal-linji pilota stabbiliti f’konformità malArtikolu 5, il-punt (b).
Kwalunkwe aċċess preferenzjali bħal dan la għandu jeskludi u lanqas jipprevjeni aċċess effettiv fuq termini ġusti għal-linji pilota minn impriżi interessati oħra, b’mod partikolari negozji ġodda u SMEs.